open-index/open-wikipedia-markdown huggingface dataset:
M/T Tupavuori

**M/T Tupavuori** oli Neste Oy:n omistama säiliölaiva, joka räjähti vuonna 1958 Nesteen Naantalin jalostamon laiturissa.

*Tupavuori* rakennettiin Hollannissa Van der Giessen & Zonen’s Scheepswervenin telakalla Rotterdamin lähellä, ja se luovutettiin tilaajalle 12. tammikuuta 1954. *Tupavuori* oli valmistuessaan Suomen kauppalaivaston suurin alus.  

Nesteen Naantalin öljynjalostamo aloitti 26. kesäkuuta 1957 toimintansa, kun tankkeri *Tupavuori* toi jalostamon laituriin 14&nbsp;940 tonnin maaöljylastin Novorossijskista.

*Tupavuori* räjähti Naantalin jalostamon laiturissa 5. lokakuuta 1958, jolloin kolme ihmistä sai surmansa paineaallossa. Aluksen tankit olivat räjähdyshetkellä tyhjiä. Räjähdyksen jälkeen kallistunut alus nostettiin pystyyn ja vietiin romutettavaksi.

## Tekniset tiedot
* **Tyyppi:** yksikantinen moottoritankkeri
* **Lippuvaltio:** 
* **Pituus:** 159,20 metriä
* **Leveys:** 19,85 metriä
* **[[Syväys]]:** 8,78 metriä
* **[[Vetoisuus|Bruttovetoisuus]]:** 10&nbsp;214 tonnia
* **Nettovetoisuus:** 5&nbsp;580 tonnia
* **Kuollut paino:** 15&nbsp;225 tonnia
* **Nopeus:** 14 solmua 
* **Päämoottori:** Diesel 2 SA 9-sylinterinen MAN K9Z 70/120 4&nbsp;100&nbsp;kW&nbsp;/ 5&nbsp;540&nbsp;hv

## Lähteet

## Aiheesta muualla
* 
* 
*
Mehiläishoito

**Mehiläishoito** eli **mehiläistenhoito** tarkoittaa mehiläisten, etenkin tarhamehiläisten kasvatusta ja hoitoa hunajan ja mehiläisvahan keräämiseksi. Suomessa on noin 4&nbsp;000 mehiläishoitajaa.

## Mehiläishoidon historiaa

Mehiläisten hyödyntämistä kuvaavia luolamaalauksia on löydetty hyvinkin vanhoja. Aluksi hunajaa kerättiin villimehiläisten pesistä, mutta myöhemmin opittiin rakentamaan keinotekoisia mehiläispesiä mm. ontoista puunrungoista, oljesta ja saviruukuista. Egyptissä mehiläishoito tunnettiin jo varhain ja useiden faaraoiden, esimerkiksi Tutankhamonin, haudoista on löydetty sinetöityjä hunaja-astioita.

Useat antiikin Rooman ajan kirjailijat, esimerkiksi Vergilius ja Aristoteles ovat dokumentoineet mehiläishoitoa teoksissaan. Erityisen laaja todisteaineisto varhaisesta mehiläishoitokulttuurista on löydetty Rehovista, nykyisen Israelin alueelta.

Suomeen ensimmäisen mehiläispesän toi vuonna 1760 Turun piispa Mennander, mutta varsinaisesti mehiläistarhauksen yleistyminen Suomessa alkoi vasta hieman myöhemmin professori Pietari Kalmin myötävaikutuksella.

## Mehiläishoidon käytäntöjä

Nykyisin mehiläisille rakennetaan irtokehäisiä pesiä, joissa vahakakut riippuvat irrallaan tukien varassa. Mehiläispesät koostuvat osastoista, jotka on asetettu päällekkäin torniksi. Pesälaatikon koosta riippuen irtokehiä on 7–11 vierekkäin. Osastojen lukumäärä riippuu mehiläisten ja hunajan määrästä; osastoja lisätään kesällä ja vähennetään syksyllä.  

Hunajasato korjataan heinä-elokuussa. Samalla huolehditaan mehiläisten talviruokinnasta; pesään laitetaan sokeriliuosta.

Mehiläisten menestyksekäs hoito vaatii tietoa mehiläisten elämästä ja vuosikierrosta, jotta hoitotoimenpiteet tulisivat suoritetuiksi parhaaseen mahdolliseen aikaan. Se on tärkeää sekä mehiläisten hyvinvoinnin että hunajasadon määrän ja laadun kannalta.

Mehiläisten hoidossa käytetään suojavarusteita, jotka suojaavat mehiläisten pistoilta. Suojavarusteisiin kuuluvat mm. suojaverkolla varustettu hattu, paksut, mielellään vaaleat, vaatteet ja usein kernistä valmistetut käsineet.

## Lähteet

## Aiheesta muualla
Kolmiokauppa

**Kolmiokauppa** oli orjakauppaa, jossa Isosta-Britanniasta (erityisesti Liverpoolista) kuljetettiin tuotanto- ja myöhemmin teollisuustuotteita, kuten alkoholia, metalliastioita, vaatteita ja tuliaseita Afrikkaan. Afrikassa kuljetettava tavaralasti vaihdettiin orjiin, jotka kuljetettiin Amerikkaan tai Länsi-Intiaan. Siellä orjat vaihdettiin muun muassa sokeriin, puuvillaan, rommiin ja tupakkaan, joka kuljetettiin takaisin Eurooppaan. Laivan omistajalle kauppa oli riskialtista, mutta erittäin tuottoisaa. Kustakin vaiheesta sai voittoa ja laivan hinnan saattoi ansaita takaisin muutamalla matkalla. Kolmiokauppaa harjoitettiin täydessä mittakaavassa 1600-luvulta alkaen ja se saavutti huippunsa 1700-luvun lopulla.

Kolmiokaupan synnyn taustalla oli merkantilismi. Merenkulkua helpotti Pohjois-Atlantin kiertoliike.

## Myytti kolmiokaupasta
Kolmiokauppa on ainakin osittain myytti, toteaa Atlantin yli tapahtuneen orjakaupan historiaa tutkinut Kalle Kananoja kirjassaan *Kahlitut*. Tutkijat ovat selvittäneet, että orjalaivat eivät kuljettaneet Amerikassa tuotettuja tavaroita merkittävissä määrin Euroopan markkinoille, vaan Karibianmeren saarilta kuljetettiin tavaraa pääasiassa laivoilla, jotka oli suunniteltu tähän tarkoitukseen, ja ne olivat yleensä suurempia kuin orjalaivat. 

Pohjoisella Atlantilla kolmio oli kuitenkin välttämättömyys, koska merivirrat ja vallitsevat tuulet aiheuttivat sen, että purjehtiminen Karibialta suoraan Afrikkaan oli lähes mahdotonta, joten orjalaivat joutuivat hakemaan tavaraa Euroopasta ennen purjehtimistaan Afrikkaan. Eteläisellä Atlantilla, jossa orjakauppa oli aivan yhtä merkittävää kuin pohjoisella, orjalaivat purjehtivat suoraan Brasilian ja Afrikan välillä. Kananojan mukaan myytti kolmiokaupasta elää vahvasti, vaikka se ei täysin vastaakaan atlanttisen maailman historiallisia realiteetteja. 

## Katso myös
* Kolmiokaupan keskiosuus 

## Lähteet

## Aiheesta muualla
*
English Football Hall of Fame

**English Football Hall of Fame** (EFHF) on englantilaisen jalkapallon kunniagalleria. Se sijaitsee The National Football Museum (TNFM) -jalkapallomuseossa Prestonissa. Galleria kunnioittaa maineikkaita englantilaisia tai Englannissa vaikuttaneita jalkapalloilijoita, valmentajia ja joukkueita.

Jäsenet kunniagalleriaan valitsee paneeli, johon kuuluvat automaattisesti kaikki gallerian elossa olevat jäsenet. Lisäksi paneelia täydennettiin 2007 jalkapallohistorioitsijoilla. 

Tullakseen hyväksytyksi kunniagalleriaan pelaajan tai managerin on oltava vähintään 30 vuotta täyttänyt tai uransa lopettanut ja toiminut ainakin viisi vuotta englantilaisen jalkapallon parissa.

## Jäsenet

### Miespelaajat

### Naispelaajat

### Valmentajat

### Joukkueet
* Sheffield FC (2007)
* Manchester United, "Busby Babes" (2009)
* Manchester City 1968-1970 (2009)
* Englannin jalkapallomaajoukkue 1966 MM-kilpailuissa (2010)

## Muut palkinnot
### FA Football For All Award
*  Stephen Daley  (2007)
*  Steve Johnson (2008)
*  Ronnie Watson (2009)
*  George Ferguson (2010)

### Football Foundation Community Champion
*  Niall Quinn (2007)
*  Peter Beardsley (2008)
*  Robbie Earl (2009)
*  Graham Taylor (2010)

### European Hall of Fame
Vuonna 2008 jaettiin erikoispalkinnot viidelle parhaalle Euroopan seurajoukkuekilpailuissa ansioituneelle pelaajalle ja valmentajalle sekä kahdelle joukkueelle.

;Pelaajat
* George Best
* John Charles
* Bobby Charlton
* Kenny Dalglish
* Kevin Keegan 

;Valmentajat
* Matt Busby
* Brian Clough
* Alex Ferguson
* Bob Paisley
* Bobby Robson

;Joukkueet
* Manchester United 1968
* Liverpool FC 1978

### Erikoispalkinnot
*  Sepp Blatter (Jalkapallon lähettiläs, 2007)
*  Michel Platini (Kaikkien aikojen eurooppalainen pelaaja, 2008)
*  Jimmy Hill (Elämäntyöpalkinto, 2010)

## Lähteet

## Aiheesta muualla
* National Football Museum Hall of Fame 

## Kirjallisuus
*  Robson Books: *Hall of Fame, Football’s Greatest Heroes: The National Football Museum Hall Of Fame*
Viihteen 50

**Viihteen 50** on MTV3-kanavan ohjelma, jossa vierailee tunnetuimpia suomalaisia tv-viihteentekijöitä. He kertovat kokemuksistaan viihdeuralla, sarjassa nähdään myös paljon arkistomateriaalia MTV3:n viihdeohjelmista. Sarja on MTV3-kanavan 50v-juhlavuoden ohjelmistoa. Joitakin jaksoja on esitetty uusintana.

## Jaksoluettelo

## Aiheesta muualla
*MTV3:n Viihteen 50 -nettisivut
Omaelämäkerta

**Omaelämäkerta** on faktapohjainen, elämäkertohin kuuluva teos, joka kuvaa kirjoittajansa elämän vaiheita. Omaelämäkerran toinen nimitys *autobiografia* juontuu kreikan kielen sanoista *autos* (itse-), *bios* (elämä) ja *grafein* (kirjoitus). Termiä on käytetty ainakin 1700-luvun lopulta, mutta itse kirjallisuuden muoto on jo vanhempi.

Elämäkerran kirjoittaja joutuu yleensä käyttämään apunaan useita dokumentteja, mutta omaelämäkerta perustuu tyypillisesti kirjoittajan omaan muistiin. 

Omaelämäkertaa muistuttava teostyyppi on muistelmateos. Muuten oman elämänsä vaiheita voi kuvata esimerkiksi päiväkirjan tai blogin avulla.

## Merkittäviä omaelämäkertojen kirjoittajia

* Henry Adams 
* Augustinus
* Giacomo Casanova 
* Benvenuto Cellini
* Roald Dahl
* Black Elk
* Benjamin Franklin
* Sigmund Freud
* Mahatma Gandhi 
* Ulysses S. Grant
* Harriet Jacobs
* Helen Keller

* Kathryn Hulme
* John Stuart Mill
* Vladimir Nabokov
* Joaquim Nabuco 
* Jawaharlal Nehru 
* Anaïs Nin
* Thomas de Quincey 
* Nikolai Rimski-Korsakov
* Jean-Jacques Rousseau 
* Bertrand Russell 
* Jean-Paul Sartre 
* Albert Schweitzer 

* Lincoln Steffens 
* Gertrude Stein
* Henry David Thoreau
* Mark Twain 
* Booker T. Washington
* Frank Lloyd Wright
* Richard Wright
* Malcolm X 
* William Butler Yeats
* Waris Dirie
* Michael Jackson

## Kirjallisuutta
* 
## Aiheesta muualla

*
Champasak

**Champasak** (tai **Champassak**, laoksi ຈໍາປາສັກ) on provinssi Laosin eteläosassa, Thaimaan ja Kambodžan rajalla. Champassakin kuningaskunta on yksi kolmesta entisestä kuningaskunnasta, jotka edelsivät Laosin kuningaskuntaa Lan Xangia (Laosin kansantasavallan edeltäjä). Vuoden 2015 väestönlaskennassa maakunnassa oli   694&nbsp;000 asukasta. Provinssin pääkaupunki on Pakxe. 

Mekong, yksi maailman suurimmista joista virtaa provinssin läpi. Vat Phoun hindutemppeli 900-luvulta sijaitsee  Mekongin länsirannalla 45 km Pakxesta etelään. Se on Unescon maailmanperintökohde.

## Lähteet
*Laosin matkailutoimisto Luettu 8.3.2007 

### Viitteet
Ryōji Noyori

**Ryōji Noyori** (; s. 3. syyskuuta 1938) on japanilainen kemisti. Hän sai Nobelin kemianpalkinnon vuonna 2001 hapetus-pelkistysreaktiota koskevista tutkimuksistaan osana kiraalisesti katalysoitujen reaktioiden tutkimustyötä yhdessä William S. Knowlesin kanssa. Palkinnon toinen puoli meni Barry Sharplessille.

Ryōri Noyori on syntynyt Kobessa ja opiskellut Kiotossa. Hän on pyrkinyt edistämään "vihreää kemiaa" eli kemiallisten prosessien kehittämistä mahdollisimman vähän ympäristöä kuormittaviksi.

## Lähteet

## Aiheesta muualla
Tyrestan kansallispuisto

**Tyrestan kansallispuisto** () on yksi Ruotsin kansallispuistoista. Se sijaitsee Haningen ja Tyresön kuntien alueella Tukholman läänissä. Kansallispuisto perustettiin vuonna 1993 ja se kattaa 1 964 hehtaarin suuruisen alueen. Vuonna 1999 alueella riehui tulipalo, joka lopulta tuhosi noin kymmenen prosenttia kansallispuistosta.

## Lähteet

## Aiheesta muualla

* Puiston kotisivut   
* Sveriges nationalparker 
* Länsstyrelsen Stockholm: Tyresta nationalpark
Vainolaistarina

**Vainolaistarinat** ovat osa monien kansojen kansantarustoa. Vainolaistarinoissa paikallinen väki joutuu vieraan ryhmän, vainolaisten, hyökkäyksen kohteeksi ja puolustautuu. Monissa vainolaistarinoissa paikallinen väki voittaa taikansa, rohkeutensa tai oveluutensa avulla vainolaiset. Joissain tarinoissa vainolaiset kuitenkin ehtivät tehdä pahaa ennen kuin heidät voitetaan. Usein paikalliseen väkeen kuuluu sankari, jonka avulla vainolaiset voitetaan tai karkotetaan. Sankarilla voi olla yli-inhimilliset ruumiin- tai taikavoimat.

Suomalaisten ja saamelaisten vainolaistarinat ovat usein puoli-historiallisia. Ne perustuvat löyhästi historiallisiin vainoihin ja hyökkäyksiin, mutta tarinoita on vahvasti muokattu ja väritetty. Samoja piirteitä löytyy monista kertomuksista eri puolilta Suomea, joten osittain on kyse kulkutarinoista.

## Suomalaisten vainolaistarinoiden sankareita
*Laurukainen pohjoispohjalaisissa kertomuksissa. Tämä nokkela nuorimies taisteli venäläisiä vastaan.
*Musta-Nykyri on isokokoinen sankari pohjoispohjalaisissa kertomuksissa. Hän taisteli venäläisiä vastaan vanhan vihan aikana. 
*Vorna on sankari karjalaisissa kertomuksissa. Hän taisteli sekä suomalaisia että venäläisiä vastaan ilmeisesti 1600-luvulla. Länsisuomalaisissa kertomuksissa hän on vastustaja, hurja vainolainen, jopa jättiläinen.
*Sotidrokhima on sankari karjalaisissa kertomuksissa. Hän taisteli suomalaisia (Ruotsin valtakunnan joukkoja) vastaan.
*Matti Kurki pelasti koko Hämeen itäiseltä sotajoukolta (karjalalaisia ja novgorodilaisia) 1200-luvun lopulla, voittamalla näiden suurikokoisen päällikön, Pohdon. Sankari toimi Ruotsille kuuluvan Suomen puolella.

## Saamelaiset vainolaistarinat
Saamelaisissa vainolaistarinoissa vihollisina esiintyy useita eri ryhmiä. Tämä perustuu todelliseen historialliseen tilanteeseen, sillä useat ryhmät kilpailivat lappalaisten verotuksesta. Saamelaisten tarinoiden tsuudit on tulkittu suomalaisiksi.

## Virolainen tarusto
Virolaisten, kuten muidenkin Baltian kansojen tarustossa vainolaisia ovat saksalaiset ja venäläiset. Muistot saksalaisista rautamiehistä liittyvät suurelta osin "pohjoisiin ristiretkiin" balttilaisia pakanoita vastaan. Virolaisesta kansantarustosta kootussa ja muokatussa Kalevipoeg-eepoksessa Kalevinpojat ja muut virolaiset taistelevat rautamiehiä vastaan tappaen lukuisia. Lopulta rautamiehet kuitenkin voittavat ja Viro joutuu saksalaisten käsiin. 

## Katso myös
*Vainovalkea
Pekingin kansainvälinen lentoasema

**Pekingin kansainvälinen lentoasema**  on ensisijainen kansainvälinen lentoasema Pekingissä, Kiinassa. Lentoasema on Air Chinan ja China Xinhua Airlinesin kotikenttä. Lentoaseman laajennus rahoitetaan pääasiallisesti Euroopan investointipankilta saadulla 500 miljoonan euron lainalla.

Pekingin metron Airport Express -linja liikennöi kakkos- ja kolmosterminaalin ja kaupungin keskustassa sijaitsevan Dongzhimenin metroaseman välillä.

## Lentoyhtiöt ja terminaalit
Laskeutumisoikeudet Pekingin kansainväliselle lentoasemalle ovat hyvin haluttuja. Lentoasemalla on tällä hetkellä kaksi terminaalia. Terminaali 1 on pääosin China Southern Airlinesin ja muutaman muun lentoyhtiön käytössä, Terminaali 2 palvelee muita kiinalaisia sekä kansainvälisiä lentoyhtiöitä. Kolmas terminaali otettiin käyttöön alkuvuonna 2008.

Terminaali 1 avattiin 1. tammikuuta 1980. Terminaali 2:n avauduttua ensimmäinen terminaali suljettiin kunnostamista varten. Se avattiin uudelleen 20. syyskuuta 2004 korvaten alkuperäisen 1980-luvun terminaalin, joka oli ainoa terminaali vuoteen 1999 asti. Terminaali 2 avattiin 1. marraskuuta 1999, kuukausi Kiinan 50-vuotisjuhlan jälkeen. Terminaali 3 valmistui marraskuussa 2007, avattiin koekäyttöön 29. helmikuuta 2008 ja otettiin täyteen käyttöön 26. maaliskuuta 2008

### Rahtilentoyhtiöt
* Air China Cargo (Anchorage, Chicago-O'Hare, Dallas/Fort Worth, Los Angeles, Portland (OR))
* Cargolux (Luxemburg)
* Federal Express (Hangzhou, Nanjing, Shanghai-Pudong)
* Korean Air Cargo (Soul-Incheon)
* Scandinavian Airlines System (Kööpenhamina, Shanghai-Pudong)
* Singapore Airlines Cargo (Singapore)
* Malaysia Airlines Kargo (Kuala Lumpur)

## Katso myös
* Peking Daxingin kansainvälinen lentoasema

## Lähteet

## Aiheesta muualla

* Lentoaseman viralliset sivut
Tyresön kirkko

**Tyresön kirkko** () on kirkkorakennus Tyresön kunnassa, Tukholman läänissä, Ruotsissa. Se rakennettiin tiilestä vuosina 1638–1640, ja vihittiin käyttöön 9. maaliskuuta vuonna 1641. Kirkon suunnitteli saksalais-ruotsalainen muurarimestari Hans Ferster. Rakennuttaja oli puolestaan valtiomies Gabriel Oxenstierna, joka rakennutti myös kirkon lähellä sijaitsevan Tyresön linnan.

Kirkkorakennus yhdistelee goottilaista ja renessanssin arkkitehtuuria. Vuonna 1740 tuli tuhosi kirkon tornin ja katon. Taloudellisten vaikeuksien takia torni ja katto uudelleenrakennettiin vaatimattomampaan asuun kuin mitä alkuperäinen asu oli ollut.

## Aiheesta muualla

* Kirkon tapahtumia
Überlingen

**Überlingen** on kaupunki Etelä-Saksassa Baden-Württembergin osavaltiossa lähellä Sveitsin rajaa. Se kuuluu Bodenseekreisin piirikuntaan, ja se sijaitsee Bodenjärven rannalla. Kaupungissa oli kesäkuun 2022 lopussa 23&nbsp;014 asukasta.

Ensimmäinen merkki Überlingestä on vuodelta 770 alemannien kaudelta. Kaupunginoikeudet Überlingen sai vuonna 1211. Nykyään Überlingen tunnetaan suosittuna turistikaupunkina.

Überlingenissä sattui 1. heinäkuuta 2002 lento-onnettomuus, jossa kuoli kaikkiaan 71 ihmistä.

Suomensaksalainen toimittaja-kirjailija Roman Schatz on syntynyt Überlingenissä.

## Lähteet

## Aiheesta muualla

*Kaupungin verkkosivut
Donkey-mies

**Donkey-mies** (puhekielessä **dunkki** tai **tunkki**) oli laivojen konemiehistön työnjohtaja, joka vastasi kansimiehistön pursimiestä.

Aikoinaan, ennen höyrykoneen keksimistä, käytettiin voimalaitteena pystyakselina olevaa pylvästä, jota siihen valjastettu aasi (donkey = aasi engl,) pyöritti.

Alun perin purjelaivoissa, joissa oli mm. pumppujen käyttöä varten erillinen donkey-kattilaksi kutsuttu pieni höyrykattila, donkey-mies toimi tällaisen hoitajana. Sittemmin koneiden tullen donkey-mies siirtyi apukoneiston hoitajaksi, joka työ jatkuu edelleen. 

Jo varhaisessa vaiheessa donkey-miehestä tehtiin konemestarin apulainen ja uusien konemiesten työnohjaaja, josta kehittyi ajan myötä työnjohtaja, kun konemestarien tehtäväkenttä ja vastuu laajeni uusiin mittasuhteisiin. 

Donkey-mies ei työskentelyssään noudattanut laivojen vahtivuoroja, vaan työskenteli hätätilanteita lukuun ottamatta vain päivävuorossa.

## Lähteet
Sosialistinen internationaali

**Sosialistinen internationaali** on sosiaalidemokraattisten puolueiden kansainvälinen yhteistyöjärjestö. Sosialistisen internationaalin johtoajatuksena on työväenluokan kansainvälinen solidaarisuus, internationalismi. Internationaali perustettiin nykymuodossaan Lontoossa 1956. Vuonna 1923 perustettiin Sosialistinen työväen internationaali, jonka toimintaa nykyinen järjestö jatkaa. Järjestön nimi tulee vuosina 1889–1916 toimineen Toisen internationaalin virallisesta nimestä.

Toisen maailmansodan jälkeen monet sosiaalidemokraattiset puolueet, jotka olivat olleet kiellettyjä natsi-Saksan valtaamassa Euroopassa, liittyivät internationaaliin. Vuoden 1976 Geneven kongressista lähtien Sosialistisella internationaalilla oli myös muutamia Euroopan ulkopuolisia jäseniä. 1980-luvulla useimmat SI:n jäsenpuolueista antoivat tukensa Nicaraguan sandinisteille (FSLN), joka sittemmin liittyi myös internationaalin jäseneksi. SI on hyväksynyt riveihinsä myös keskusta-vasemmistolaisen Puerto Ricon itsenäisyyspuolueen ja entiset kommunistipuolueet, kuten Italian Democratici di Sinistran ja Mosambikin Frelimon.

Euroopan sosiaalidemokraattinen puolue on internationaalin jäsenpuolueiden muodostama europuolue ja SI:n läheinen kumppani. Internationaalin naisjärjestö on Socialist International Women, nuorisojärjestö International Union of Socialist Youth ja varhaisnuorisojärjestö Socialist Educational International.

 1970-luvun lopussa ja 1980-luvulla SI:llä oli mittavat suhteet ja keskustelut molempien kylmän sodan pääosapuolten kanssa, Neuvostoliitto ja Yhdysvallat. Keskustelut liittyen idän ja lännen välisiin suhteisiin. SI kannatti liennytyspolitiikkaa etenkin SALT II, START ja INF -sopimuksia. Sillä oli useita tapaamisia Washingtonissa presidentti Jimmy Carterin ja varapresidentti George Bushin kanssa. Moskovassa he puolestaan tapasivat pääsihteerit Leonid Brežnev ja Mihail Gorbatšov. SI:n puolelta näitä tapaamisia johti Suomen pääministeri Kalevi Sorsa.

## Puheenjohtajat ja pääsihteerit

## Kongressit

## Jäsenpuolueet

### Täysjäsenyys
Seuraavat  puolueet ovat täysjäseniä:

### Neuvottelujäsenet
Seuraavat  puolueet ovat neuvottelujäseniä :

### Tarkkailijapuolueet

Seuraavat osapuolet ovat tarkkailijoita:

## Entiset jäsenpuoluet

## Lähteet

## Aiheesta muualla

* 1923-1940 - Sosialistinen työväen internationaali.
*
Južno-Sahalinskin lentoasema

**Južno-Sahalinskin lentoasema** (),  palvelee Sahalinin alueen pääkaupunkia Južno-Sahalinskia Sahalinin saarella. Se on Sahalinin alueen suurin lentoasema ja sijaitsee kaupungin keskustan eteläpuolella.

Lentoasema otettiin käyttöön vuonna  1945. Sillä on käytössä yksi 3 400 m pitkä kiitotie (01/19). Južno-Sahalinskista on säännölliset yhteydet muun muassa Moskovaan ja Vladivostokiin.

## Aiheesta muualla
*Južno-Sahalinskin lentoaseman www-sivut
Säiläkirjoitus

**Säiläkirjoitukset** ovat kirjoitusta miekkojen lappeessa. Säiläkirjoituksia oli suhteellisen usein keskiaikaisissa eurooppalaisissa miekoissa.

Yleisin säiläkirjoitus lienee *ULFBERTH* muunnoksineen. Se oli keskieurooppalaisen Ulfberht-miekkojen valmistajan käyttämä säiläkirjoitus, jota voitaisiin jopa verrata nykyaikaiseen tuotemerkkiin. Toinen yleinen säiläkirjoitus on *IN NOMINE DOMINI*, usein lyhennettynä. Se on latinaa ja tarkoittaa 'Jumalan nimessä'. Nekin sepät, jotka eivät osanneet kirjoittaa, saattoivat jäljitellä tekemiinsä miekkoihin säiläkirjoituksia. He ovat voineet kuvitella kirjaimet onnea tuoviksi taikamerkeiksi. Tämä voi selittää sen, ettei kaikkia säiläkirjoituksia ole voitu tulkita. Myös miekan huono kunto vaikeuttaa merkkien tunnistamista.

Kirjoitus upotettiin lappeeseen joko raudasta tai hopeasta tehdyillä juovilla. Näitä sanotaan *säilämerkeiksi* tai *säiläkirjoituksiksi*. Ensimmäisiä rautaisia säilämerkkejä alkoi ilmaantua jo Suomessa merovingiajan lopulla ja ne yleistyivät 900-luvulla. Viikinkiajalla miekoissa oli monenlaisia kirjoituksia, kuten seppien nimiä, geometrisia tai symbolisia kuvioita ja epäsäännöllisiä merkkiyhdistelmiä. Rautaiset säilämerkit alkoivat 1000-luvulla olla epäsuosittuja ja tilalle tulivat kupariset, hopeaiset ja jopa kultaiset merkit.

Muslimeilla on ollut samalla tekniikalla tehtyjä Koraanin säkeitä sapeleissaan. Nykyaikaisissa puukoissa voi olla lappeessa tekijän tunnus.

## Lähteet

## Aiheesta muualla
* Kalmistopiiri: Uusi väitöstutkimus: rautakauden laatumiekat eivät olleetkaan tuontitavaraa Manner-Euroopasta, 30.1.2016, viitattu 31.3.2016
*
Marcos Curiel

**Marcos Curiel** (s. 1974) on yhdysvaltalaisen P.O.D. yhtyeen kitaristi. Hän on myös toiminut itse perustamassaan bändissä nimeltään *The Accident Experiment*.

Curiel on toinen P.O.D.:n alkuperäisistä perustajista. Hän lopetti opintonsa kesken soittaakseen bändissä, joten hän uhrasi koko tulevaisuutensa aloittaessaan P.O.D.:n kitaristina. 

2003 Curiel erotettiin yhtyeestä, ja hänet korvattiin Jason Trubylla. Curiel perusti uuden bändin Pete Stewartin kanssa, ja kaksikko alkoi työstää materiaalia basisti Tony Delochtin ja rumpali Ernie Longorian kanssa. Vuonna 2006 bändi julkaisi ensimmäisen albuminsa, *United We Fear*in. Vuonna 2006 yhtye kuitenkin hajosi, sillä Curiel liittyi uudelleen P.O.D.:hin.
Latin American Idol

**Latin American Idol** on Latinalaisessa Amerikassa järjestetty kilpailu, joka perustuu brittiläiseen Pop Idol -formaattiin.

Vaikka Latinalaisessa Amerikassa puhutaan myös portugalia on tämä kilpailu pääasiassa tarkoitettu espanjaa puhuville latinalaisille amerikkalaisille. Portugalia puhuville latinalaisille amerikkalaisille on oma portugalinkielinen kilpailu Ídolos Brazil.

Latinalaisessa Amerikassa on järjestetty tähän mennessä yksi Idol-kilpailu.

Koelauluja on järjestetty muun muassa Buenos Airesissa ja Méxicossa.

Toinen kausi alkaa Venezuelassa 17. maaliskuuta 2007.

## Kilpailijat

* Mayré Martínez, Venezuela *voittaja*
* Noelia Soto, Argentiina
* Efraín Medina, Meksiko
* Gabriel Suárez, Chile
* Hernán López, Argentiina
* Andrea del Valle, Argentiina
* John Paul Ospina, Kolumbia
* Isa Mosquera, Kolumbia
* Lilia Mariñelarena, Meksiko
* Dennis Smith, Argentiina

## Katso myös

*Idols
*Pop Idol

## Aiheesta muualla

*Viralliset nettisivut
*Idol-fanifoorumi
Pallister–Killianin oireyhtymä

**Pallister&ndash;Killianin oireyhtymä** eli **PKS** on vuonna 1977 kuvattu oireyhtymä, joka johtuu kromosomin 12 lyhyessä varressa olevasta vauriosta.

Pallister&ndash;Killianin oireyhtymästä kärsivät ovat syvästi kehitysvammaisia. Muita tyypillisiä piirteitä ovat surkastumat keskushermostossa, kasvojen epämuodostumat, epilepsia, hydrokefalia, skolioosi ja lihasvelttous. 

On esitetty arvio, jonka mukaan Pallister&ndash;Killianin oireyhtymästä kärsisi noin yksi ihminen 10&nbsp;000:sta.

Pallister&ndash;Killianin oireyhtymä lyhentää elinajanodotetta huomattavasti: pisimmillään potilas voi elää noin 40-vuotiaaksi. Kaikki todetut PKS-tapaukset ovat olleet satunnaisia, joten perintötekijöillä ei uskota olevan vaikutusta vamman syntyyn.

## Lähteet
Váli

**Váli** on skandinaavisessa mytologiassa Odinin ja naisjättiläisen Rindrin poika. Válilla on useita veljiä, kuten Thor, Baldr ja Víðarr. Hänen syntymänsä tarkoitus oli kostaa Baldrin kuolema, ja niin hän tekeekin tappamalla tietämättään tappoon osallistuneen Höðrin, sekä murhajuonen keksineen jumalan, Lokin, pojan Narfin. Loki sidotaan vangiksi Narfin suolilla. Váli kasvoi aikuiseksi vain yhden päivän ikäisenä, ja hänen on ennustettu selviävän ragnarökistä.

Joissakin yhteyksissä mainitaan virheellisesti, että Váli olisi Lokin ja hänen vaimonsa Sigynin poika. Tämä johtunee väärinkäsityksestä *[[Gylfaginning]]in* lauseessa ”sitten Lokin pojat Váli ja Nari vietiin”. Vália kutsutaan kahdessa muussa kohdassa *Gylfaginningissa* Odinin pojaksi.

## Lähteet
Surtur

**Surtur** (myös **Surt** tai **Surtr**) on skandinaavisessa mytologiassa Muspelheimissa asuva tulijättiläinen, joka sytyttää maailman tuleen ragnarökin aikana sinkoamalla tulta joka suuntaan. 

Surturilla oli palava miekka, joka loisti kirkkaampana kuin aurinko. Ragnarökin taistelussa hän sytyttää maailmanpuun tuleen ja tappaa Freyrin. Surtur katosi tuli- ja vesiaaltoihin, jotka lopulta ahmaisivat koko maailman. 

Islannin tuliperäinen Surtseyn saari (islanniksi "Surtin saari”) on saanut nimensä Surturin mukaan.

## Katso myös
*Snorri Sturluson: Edda
*Surtur Marvellin sarjakuva-hahmo
*MCU:n Scifi-elokuva  -elokuva 2017 

## Lähteet
Vrk

**VRK** ja **vrk** voivat tarkoittaa ainakin seuraavia asioita:

* vuorokausi, lyhenne vrk, ajanjakso
* Väestörekisterikeskus, lyhenne VRK, valtion virasto
* Vesterbro Rulleskøjte Klub, lyhenne VRK, tanskalainen urheiluseura
* Virtakallio, liikennepaikkalyhenne Vrk, suunniteltu rautatieliikennepaikka
* Vanhempi rikoskonstaapeli
Julie Benz

**Julie M. Benz** (s. 1. toukokuuta 1972 Pittsburgh, Pennsylvania, Yhdysvallat) on yhdysvaltalainen näyttelijä ja entinen taitoluistelija. Hän on näytellyt muun muassa televisiosarjoissa *[[Buffy, vampyyrintappaja]]* ja *[[Angel (televisiosarja)|Angel]]* sekä elokuvassa *[[Rambo (elokuva)|Rambo]]* (2008). Roolistaan televisiosarjassa *[[Dexter]]* Benz on palkittu Satellite Awardilla.

## Nuoruus
Benz syntyi Yhdysvaltojen Pennsylvanian osavaltion Pittsburghissä 1. toukokuuta 1972. Benzin ollessa pieni hänen perheensä muutti Pennsylvanian Murrysvilleen, jossa hän vietti lapsuutensa. Valmistuttuaan lukiosta hän pääsi opiskelemaan draamaa New Yorkin yliopistoon. Alun perin Benzistä piti äitinsä, vanhemman veljensä ja sisarensa tavoin tulla taitoluistelija, ja hän osallistuikin Yhdysvaltojen vuoden 1988 Junior Ice Skating Championship -kilpailuun parinsa David Schillingin kanssa. He sijoittuivat 13. sijalle. Loukkaannuttuaan Benz joutui kuitenkin lopettamaan uransa. Benz valittiin aikoinaan Amerikan kahdentoista parhaan taitoluistelijan joukkoon.

## Ura näyttelijänä

Loukkaantumisensa jälkeen Benz päätti kokeilla taitojaan näyttelemisen saralla, ja vuotta myöhemmin hän alkoi näytellä paikallisteatterin näytelmissä. Benzin ensimmäinen rooli valkokankaalla oli pieni rooli kauhuelokuvassa *Pahan silmät* (1990), jossa hän näytteli kohtauksen Harvey Keitelin kanssa. Valmistuttuaan yliopistosta Benz muutti Los Angelesiin. Hän sai pieniä rooleja elokuvista ja tv-sarjoista: hän muun muassa vieraili *[[Pulmuset (televisiosarja)|Pulmusissa]]*. 

### ''Buffy'' & ''Angel''
Vuonna 1997 Benz haki Buffy Summersin roolia televisiosarjasta *[[Buffy, vampyyrintappaja]]*. Rooli meni lopulta Sarah Michelle Gellarille, mutta tuottajat pitivät Benzistä ja tarjosivat hänelle pientä roolia vampyyri Darlana. Hän otti roolin vastaan ja sai kunnian lausua sarjan aivan ensimmäisen repliikin Buffyn pilottijaksossa ''Ystäviä ja paholaisia'' (1997). Darlasta piti alun perin tulla vain kertakäyttöhahmo, mutta roolia pidennettiin muutaman jakson pituiseksi. Lopulta Darla tapettiin jaksossa *Tuhon enkeli*, mutta häntä ja Benziä tuotiin takaisin sarjaan takautumien kautta. Benz jatkoi Darlan näyttelemistä myös Buffyn sisarsarjassa *[[Angel (televisiosarja)|Angel]]*. Buffy päättyi vuonna 2003 ja Angel vuotta myöhemmin.

### Muuta
Vaikka Benz on yhä tunnetuin työstään Darlana, on hän esiintynyt myös monissa muissa tv-sarjoissa ja elokuvissa. Hän on muun muassa vieraillut televisiosarjoissa ** ja *[[Supernatural]]* sekä näytellyt elokuvissa *Darkdrive* (1996), *Jawbreaker - makea kuolema* (1999), *[[Rambo (elokuva)|Rambo]]* (2008) ja *[[Saw V]]* (2009). Vuosina 2006–2009 Benz on näytteli Rita Bennettiä televisiosarjassa *[[Dexter]]*. Hänet on palkittu roolistaan Satellite Awardilla. Hän on ollut ääninäyttelijänä  *[[Halo 2]]* -konsolipelissä. Benz näytteli myös *[[Täydelliset naiset|Täydellisten naisten]]* kuudennella tuotantokaudella.

## Yksityiselämä
Benz oli naimisissa näyttelijä John Kassirin kanssa vuosina 1998–2007.

## Lähteet

## Aiheesta muualla

*
Principles of Mathematics

**The Principles of Mathematics** on Bertrand Russellin vuonna 1903 julkaisema matematiikan perusteita käsittelevä teos, jossa Russell pyrkii osoittamaan, että kaikki matematiikka voitaisiin palauttaa logiikkaan logisismin ohjelman mukaisesti.

Russell aloitti aihetta käsittelevän teoksen kirjoittamisen 27-vuotiaana vuonna 1898 ollessaan vielä hegeliläinen. Luettuaan A. N. Whiteheadin teoksen *Universal Algebra* ja Dedekindin teoksen *Nature and Meaning of Numbers* hän vakuuttui, että hänen hegeliläinen lähestymistapansa oli väärä. Uusittu teos oli valmiina vuoden 1900 puolessavälissä. Cantorin ja Peanon vaikutuksesta Russell joutui kuitenkin työstämään kirjan jälleen uudelleen. Tämän työn hän saattoi päätökseen vuosisadan viimeisenä päivänä. 

Keväällä 1901 Russell kuitenkin löysi teorian rakenteesta loogisen virheen, joka tunnetaan Russellin paradoksina, ja lisäsi sen käsittelyn teoksen kymmenenneksi luvuksi. Hän työskenteli teoksen parissa vielä vuoden, ja se valmistui lopulta kesäkuussa 1902. Tämän jälkeen hän ilmoitti Gottlob Fregelle löytämästään paradoksista. Joulukuussa 1902 Russell kirjoitti teoksen esipuheen, ja teos valmistui painosta toukokuussa 1903.

Teos sai hyvän vastaanoton. Sen suurin merkitys on ollut Cantorin ja erityisesti Fregen töiden esittelemisessä laajemmalle yleisölle.

## Lähteet
* Edward Buckner: ''Russell’s Principles of Mathematics''

## Aiheesta muualla
* ''Principles of Mathematics'' 
* ''Principles of Mathematics'' –  esittely ja katkelmia 
*
Foetida-Pro Promo

__NOTOC__
**Foetida-Pro Promo** on rap-artisti Asan levyttämä mixtape, joka julkaistiin vuoden 2007 alussa.  Mixtapea painettiin 1000 kappaletta, ja se nousi pelkästään helsinkiläisen The Funkiest-levykaupan myynnillä neljänneksi Suomen virallisella listalla viikolla 2. Listasijoitus kuitenkin peruttiin, sillä mixtapeja ei voida hyväksyä listalle.

Myöhemmin mixtape lisättiin vapaasti ladattavaksi Asan MySpace-sivuille. Punk-henkinen mixtape sai myös jatko-osan *[[Foetida-Pro Promo 2|Foetida 2]]* syksyllä 2009. Polarsoul vastaa levyn tuotannosta.

## Kappaleet
# Alkusoitto
# Valtiopäivät
# Humanisti synty pelaa tennistä
# Teini löyhkää
# Billy I Dolls
# Välisoitto
# Masan jaardit
# Ydinvoimala 8.
# Karu selli (Sisältää samplen Weezerin kappaleesta ”Hash Pipe”)
# Koala koalitiossa
# Wau Wau
# Harjalan Essolla (mukana Raipati Puro ja Pyhimys)
# Bad Sauna
# Kaupunkijärkeä/Säätörok (mukana Ali Bhutto ja Kasperi)
# Jani Ryikkönen
# Pohjalla (mukana Julma-Henri)
# Kulttuuririkollisii
# Idän kolme tietäjää
# Loppusoitto

## Tuotanto
* DJPP, Davo ukki ja Vilunki 3000 – taustat
* Jay Varmo – äänittäjä
* Kasperi Laine – miksaaja

## Lähteet

## Aiheesta muualla
* Asan MySpace-sivu
Aly & AJ

**Aly & AJ** on vuonna 2004 perustettu yhdysvaltalainen tyttöduo. Yhtyeen päälaulajina ovat Alyson Michalka ja hänen pikkusiskonsa Amanda Michalka. Yhtyeeltä on tähän mennessä julkaistu kolme studioalbumia. Heidän esikoisalbuminsa julkaistiin 16. elokuuta 2005. Heidät tunnettiin myös nimellä **78violet** (2009–2015).

## Diskografia

### Albumit
*Into The Rush (2005)
*Acoustic Hearts of Winter (2006)
*Insomniatic (2007)
### EP-levyt
*Ten Years (2017)
*Sanctuary (2019)

### Singlet
*Rush (2005)
*Chemicals React (2006)
*Greatest Time of Year (2006)
*Potential Breakup Song (2007)
*Like Whoa (2007)
*Take Me (2017)
*I Know (2017)
*Good Love (2018)
*Church (2019)
*Don't Go Changing (2019)
*Attack of Panic (2020)
*Joan of Arc on the Dance Floor (2020)

### Soundtrackit
*Ice Pricess (2005)
*Now You See It... (2005)
*The Santa Clause 3: The Escape Clause (2006)
*The Game Plan (2007)
*Hero wanted (2008)
*Like Whoa laulua on käytetty Disney no elokuvassa Minutemen sekä High school musical 3
Tanssivat tyttäremme

**Tanssivat tyttäremme** (*Our Dancing Daughters*) on vuonna 1928 ensi-iltansa saanut yhdysvaltalainen draamamykkäelokuva, jonka pääosissa näyttelevät Joan Crawford, Johnny Mack Brown ja Anita Page. Elokuva sai kaksi Oscar-ehdokkuutta vuonna 1929, parhaasta kuvauksesta ja parhaasta sovitetusta käsikirjoituksesta ja sitä pidetään usein Crawfordin läpimurtoroolina. Elokuvaan on tehty jatko-osat nimeltään *[[Puolineitseitä]]* (1929) ja *[[Punastuvat morsiamemme]]* (1930), jossa Crawford ja Page myös esiintyvät. Elokuva on mustavalkoinen, ja se kestää 85 minuuttia. *Tanssivat tyttäremme* sai ensi-iltansa Yhdysvalloissa 1. syyskuuta vuonna 1928, ja Suomessa 4. marraskuuta vuonna 1929.

## Näyttelijät

* Joan Crawford ... Diana 'Di' Medford 
* Johnny Mack Brown ... Ben Blaine 
* Anita Page ... Ann 'Annikins'
* Nils Asther ... Norman 
* Dorothy Sebastian ... Beatrice 'Bea'
* Kathlyn Williams ... Annin äiti 
* Edward J. Nugent ... Freddie
* Dorothy Cumming ... Dianan äiti
* Huntley Gordon ... Dianan isä
* Evelyn Hall ... Freddien äiti
* Sam De Grasse ... Freddien isä

## Oscar-ehdokkuudet, 1929
* Paras kuvaus – George Barnes
* Paras sovitettu käsikirjoitus – Josephine Lovett

## Aiheesta muualla
* 
* 
* Feature of the Month: Our Dancing Daughters
Koirankasvattaja

**Koirankasvattaja** (eli lyhyemmin *kasvattaja*) on se henkilö tai ne henkilöt, jotka omistavat nartun astutuksen tapahtuessa tai henkilö, jolle koiranomistaja on jalostusoikeuden kirjallisesti sen pentueen osalta siirtänyt. 

Jos syntyneet pennut ovat puhdasrotuisia, kasvattaja rekisteröi pennut Suomen Kennelliiton lomakkeella, mikäli pentueen vanhemmat ja kasvattaja täyttävät rekisteröinnin ehdot. Ainoastaan kasvattajalla on pentujen rekisteröintioikeus eikä hän voi siirtää oikeutta toiselle henkilölle. Kasvattajan tulee olla täyttänyt 15 vuotta rekisteröidessään pentuetta.
  
Koirankasvattajalla voi olla kennelnimi tai hän voi olla rekisteröimätön. Kansainvälinen kennelliitto FCI myöntää kasvattajalle kennelnimen, jota hänen on sen jälkeen käytettävä aina rekisteröidessään pentuja. Kennelnimi on koiran sukunimi: siitä näkee keneltä kasvattajalta koira on lähtöisin. Rekisteröidyn koiran virallinen nimi alkaa aina kennelnimellä, joka voi olla kaksiosainenkin. Jos kasvattajalla ei ole kennelnimeä, koiralle voidaan rekisteröidä vain yksisanainen enintään 15 merkkiä pitkä nimi. 

Syntyneet pennut ovat kasvattajan omaisuutta, kunnes hän luovuttaa ne toiselle henkilölle. Pennut saa luovuttaa aikaisintaan 7 viikon ikäisenä. Lupaavalta vaikuttavan pennun kasvattaja voi myös sijoittaa, jolloin jalostus- ja omistusoikeus säilyy kasvattajalla, kunnes sopimusehdot ovat täyttyneet. Myynnistä tai sijoittamisesta pitäisi tehdä kirjallinen sopimus Suomen Kennelliiton lomakkeella.

## Kasvattajan tehtävät

* Kasvattajan tavoitteena on kasvattaa puhdasrotuisia, terveitä ja hyväluonteisia koiria, jotka sopivat käyttötarkoitukseensa (esimerkiksi seura- tai paimenkoiraksi rodun käyttötarkoituksen mukaan).
* Kasvattajan tulee kartuttaa tietojaan harrastamastaan rodusta, koiranjalostuksesta ja yleensä koiran oikeasta hoidosta.
* Kasvattaja ottaa huomioon koiran iän ja terveyden harkitessaan jalostuskäyttöä eikä rasita narttuaan liian tiheillä pennutuksilla.
* Kasvattaja valitsee nartulleen sopivan uroksen ottaen huomioon molempien koirien virheet suhteessa rotumääritelmään.
* Kasvattaja aloittaa pentujen lisäruokinnan (esimerkiksi raejuustoa, kalaa tai jauhelihaa) niiden ollessa 3 viikon ikäisiä.
* Kasvattaja rekisteröi kaikki pentueen elossa olevat pennut rekisteröintimääräysten mukaisesti.
* Kasvattaja järjestää pennuille virikkeellisen ja turvallisen kasvuympäristön sekä totuttaa pennut ihmisiin ja normaaleihin kodin ääniin.
* Kasvattaja luovuttaa pennut aikaisintaan 8 viikon ikäisenä vain koiranpitoon ja rodulle soveltuviin olosuhteisiin sekä opastaa tarvittaessa kasvattiensa hoidossa ja seuraa niiden kehitystä.
* Myydessään tai luovuttaessaan koiran sijoitukseen kasvattaja tekee siitä kirjallisen sopimuksen.
* Kasvattaja käyttää koiriaan koiranäyttelyissä ja rodunomaisissa kokeissa sekä kannustaa myös kasvattejaan käymään niissä mittauttaakseen kasvatustyönsä tuloksia.
* Kasvattaja tutkituttaa koiriensa terveyden (esimerkiksi polvitarkastus) eikä salaa koiriensa vikoja tai sairauksia.

## Lähteet

## Aiheesta muualla
*Suomen Kennelliitto - Jalostusosasto
*Suomen Kennelliiton lomakkeet ja säännöt - Jalostus ja kasvatus
Nelli Hagman

**Nelli Hagman ** (o.s. **Petänen**) on suomalainen taitoluisteluvalmentaja ja koreografi. Hän on Kiira Korven pitkäaikainen koreografi. Hagman suunnitteli myös Korven EM-pronssia (2007) tuoneen ohjelman.

Hagman on koulutukseltaan liikuntatieteiden maisteri. Hän valmistui Jyväskylän yliopistosta vuonna 2003 pääaineenaan liikuntapedagogiikka. Lisäksi Hagman opiskeli muun muassa tanssipedagogiikkaa sekä valmennus- ja testausoppia. 

Hagman toimii lukion liikunnan ja terveystiedon lehtorina Lahdessa. Lisäksi hän tekee luistelukoreografioita eri-ikäisille luistelijoille ympäri Suomea. Hänellä on myös runsaasti kokemusta luisteluvalmentamisesta. Omalla luistelu-urallaan Hagman saavutti viidennen sijan nuorten SM-kilpailuissa ja kahdeksannen sijan aikuisten SM-kilpailuissa sekä luisteli ammattilaisena muun muassa Saksassa ja Islannissa.

## Lähteet
Sadeaika (elokuva)

**Sadeaika**, joskus myös **Sade**, () on yhdysvaltalainen draamaelokuva vuodelta 1932. Elokuva perustuu John Coltonin ja Clemence Randolphin samannimiseen näytelmään. Heidän näytelmänsä pohjalta käsikirjoituksen laati Maxwell Anderson, ja elokuvan ohjasi Lewis Milestone. *Sadeajan* päärooleissa esiintyvät Joan Crawford ja Walter Huston. Sivurooleissa nähdään muiden muassa Fred Howard, Ben Hendricks Jr. ja Beulah Bondi. Elokuva on mustavalkoinen ja noin 92 minuutin eli runsaan puolentoista tunnin mittainen. Elokuva sai ensi-iltansa Yhdysvalloissa 12. lokakuuta 1932.

Coltonin ja Randolphin näytelmän pohjalta on vuoden 1932 elokuvan lisäksi tehty muitakin filmatisointeja esimerkiksi vuosina 1928, 1946 ja 1953. Kuuluisin näistä on kenties vuoden 1953 elokuva *[[Sade (vuoden 1953 elokuva)|Sade]]*, jonka pääosaa näyttelee Rita Hayworth.

## Juoni
*Sadeaika* kertoo Pago Pagon saarelle karanteeniin jääneestä matkustajajoukosta. Tarinan päähenkilöiksi nousevat Joan Crawfordin esittämä entinen prostituoitu, kevytkenkäinen Sadie Thompson ja Walter Hustonin näyttelemä kristitty saarnaaja Alfred Davidson, jotka elokuvan kuluessa ottavat yhteen useita kertoja.

## Näyttelijät

## Lähteet

## Aiheesta muualla

*
*
*''Sadeaika'' Privateislandsonline.comissa
Bahman Kalantari

**Bahman Kalantari** on yhdysvaltalaisen Rutgersin yliopiston tietotekniikan professori joka on kehittänyt polynomiografiaksi kutsumansa tekniikan, jota hän pitää siltana taiteen ja matematiikan välillä. Tekniikka muistuttaa 1980-luvulla maailmanmaineeseen nousseita fraktaaleja.

## Lähteet

## Aiheesta muualla
* Bahman Kalantarin kotisivut
* Polynomiograafeja luova Java-sovellus
Tepe Sialk

**Tepe Sialk** (kirjoitusasuja mm. Tepe/Depe/teppe/Tappe/Tappeh Sialk/Sijalk/Siyalk) on merkittävä arkeologinen löytöpaikka
Pohjois-Iranissa Kashanin kaupungin lähellä Teheranin ja Isfahanin seuduilla. Paikka oli asuttu ainakin noin 5500-2000 eaa., ja taantui 1000 eaa. mennessä. Sialkin kehityksessä näkyy samoja piirteitä kuin Mesopotamian Uruk-kauden ja varhaisen Elamin kehityksessä. Sialk IV-vaiheessa noin 2900 eaa. rakennettiin suuri zikkurat, joka muistuttaa Mesopotamian porrastemppeleitä. Temppeli oli ehkä jo 5000 eaa.

## Sialkin aikajako
* Sialk I enne 5000- n. 4700
* Sialk II n. 4700-4500
* Sialk III n. 4500-n. 3000
* Sialk IV n. 3000

## Katso myös
* Neoliittinen Lähi-itä
* Sumer
* Namazgan kulttuuri

## Lähteet

## Aiheesta muualla

* Mlecchas
* Heap of Dust, it is not!
* Also 
* News item on Sialk 
* another 
* fin Garden at ArchNet
Hamazi

**Hamazi** (tai *Khamazi*) oli kuningaskunta muinaisessa Lähi-idässä joskus vuoden 2500 eaa. tienoilla. Hamazi sijaitsi luultavasti Iranin Zagrosvuorten länsiosassa joskus 3. vuosituhannella eaa., luultavasti Dijalan rannoilla kenties Nuzin tai nykyisen Hamadanin lähellä.

Tämä kuningaskunta mainitaan Syyriassa sijainneen kauppavaltio Eblan savitauluissa, ja myös sumerilaisessa kuningasluettelossa lyhytaikaisena Kišin kukistajana. Sumerin kuningasluettelo mainitsee Hamazin kuningas 
Hadanišin ja eräs Eblan savitaulu kuningas Zizin. Hamazi oli Uus-Sumerin provinssi.

## Lähteet
Juan Atkins

**Juan Atkins** (s. 9. joulukuuta 1962 Detroit, Michigan, Yhdysvallat) on yhdysvaltalainen muusikko. Häntä pidetään yleisesti alkuperäisen teknomusiikin isänä; tyylin, joka paremmin tunnetaan nimellä Detroit techno, koska Atkins sekä kaksi muuta varhaista teknopioneeria, Derrick May ja Kevin Saunderson, varttuivat Bellevillessä, Detroitin kupeessa. 

Atkins on nimennyt Charles ”Electrifying Mojo” Johnsonin radio-ohjelman musiikilliseksi vaikuttajakseen. Electrifyin’ Mojo, detroitilainen DJ, soitti ohjelmassaan yleensä musiikkia laidasta laitaan, muun muassa Kraftwerkia, Parliamentia sekä Princeä. Atkins sekä hänen ystävänsä Derrick May tekivät Mojon lähetystä varten erilaisia miksauksia, siirtyen sitten oman musiikin tekemisen pariin. 

Myöhemmin Atkins tapasi muusikko Richard ”3070” Davisin, jonka kanssa hän ryhtyi tekemään musiikkia nimellä Cybotron. Atkins keksi termin *techno* kuvaillakseen heidän tuotoksiaan. Häntä inspiroivat tuolloin muun muassa futuristi-kirjailija Alvin Tofflerin työt, joista Atkins lainasi termit *cybotron* sekä *metroplex*. 

Atkins on käyttänyt termiä *techno* kuvatessaan varhaisempia yhtyeitä, joiden musiikissa käytettiin paljon syntetisaattoreita. Kuitenkin monet pitävät esimerkiksi Kraftwerkia sekä Cybotronin musiikkia paremminkin elektrona ja teknoa taas nykyään eräänä elektronisen tanssimusiikin alalajina. 

Vuonna 1985 Atkins alkoi tehdä musiikkia nimellä Model 500, äänittäen muun muassa raidat ”No UFO’s”, ”Night Drive” sekä ”Future”. Nykyään hän jatkaa omien ja toisten muusikoiden äänitteiden tuottamista Metroplex Records -levymerkin alla. 

Jo edellä mainittujen nimien lisäksi Atkins on levyttänyt muun muassa nimillä Infiniti sekä Model 600.

## Aiheesta muualla
* John Bush: Atkinsin biografia 
* Discogs.com: Juan Atkins
Kurjalanranta

**Kurjalanranta** (puhekielessä 'Kurjala') on kylä Leppävirran kunnassa. Etäisyys Leppävirran kirkonkylästä noin 25 kilometriä. Kurjalassa on oma koulu, jalkapallokenttä ja jääkiekkokenttä. Kurjala on lähellä Suvasvettä. Nykyisin koulussa on 35–45 oppilasta. Kylän nimi juontuu historiasta. Venäläiset polttivat kylän vuonna 1548 ja sen lisäksi 22 ihmistä tapettiin.

## Lähteet

## Aiheesta muualla
*
Maurice Floquet

**Maurice Noël Floquet** (25. joulukuuta 1894 – 10. marraskuuta 2006) oli Ranskan kaikkien aikojen vanhin mies. Hän oli kuollessaan 111-vuotiaana yksi viimeisistä ensimmäisen maailmansodan veteraaneista. 

Floquet palveli ensimmäisen maailmansodan aikana tykistössä. Hän liittyi ilmeisesti syyskuussa 1914 ja palveli saman vuoden joulukuussa Belgian rintamalla. Hän haavoittui vakavasti muutamaan otteeseen ja työskenteli sodan loppuvaiheissa pommitehtaalla. 

Floquet selvisi rankoista kokemuksistaan ja meni sodan jälkeen naimisiin. Ammatikseen hän korjasi traktoreita. Hän pystyi työskentelemään puutarhassaan yli 100-vuotiaaksi, ja kuntopyöräilyä hän harrasti vielä 110-vuotiaana. Hän kuoli 111 vuoden ja 320 päivän ikäisenä marraskuussa 2006. 

Floquetista tuli Ranskan vanhin elossa oleva veteraani 30. maaliskuuta 2002, jolloin 109-vuotias Hilaire D'Harboulle kuoli. Maansa kaikkien aikojen vanhin mies hänestä tuli toukokuussa 2006. Tällöin hän ylitti 111-vuotiaana vuonna 1995 kuolleen Emile Fourcaden saavuttaman iän.
30 St Mary Axe

**30 St Mary Axe** on rakennus Lontoon suurimmassa talouskeskittymässä Lontoon Cityssä. Rakennus tunnetaan laajalti lempinimellä "**The Gherkin**" ("Suolakurkku"), ja joskus myös **The Swiss Re Tower**, **Swiss Re Building**, **Swiss Re Centre**, tai vain **Swiss Re**, edellisen ja ensimmäisen omistajansa mukaan.

Rakennus on 180&nbsp;metriä korkea ja on siten Lontoon Cityn toiseksi korkein rakennus Tower 42:n jälkeen ja koko Lontoon yhdeksänneksi korkein. Rakennuksen suunnitteli Pritzker-palkittu Sir Norman Foster ja hänen entinen työkumppaninsa Ken Shuttleworth sekä Arup-suunnittelutoimiston insinöörit. Rakennuksen rakensi 2001–2003 ruotsalainen rakennuskonserni Skanska. Barcelonassa on samankaltainen rakennus Torre Agbar.

## L ähteet

## Aiheesta muualla

* Rakennuksen viralliset sivut
Henry Allingham

**Henry William Allingham** (6. kesäkuuta 1896 &ndash; 18. heinäkuuta 2009) oli yksi viimeisistä elossa olleista ensimmäisen maailmansodan veteraaneista, kansallisuudeltaan britti. Tomoji Tanaben kuoltua 19. kesäkuuta Allingham oli vajaan kuukauden ajan maailman vanhin elossa oleva mies. Hän oli kuollessaan 113-vuotias. Allinghamin kuoleman jälkeen maailman vanhin oli häntä kolme kuukautta nuorempi Walter Breuning.

Allingham oli yli viisi vuosikymmentä vuotta aviossa Dorothy Allinghamin (1895–1970) kanssa, ja pariskunta sai kaksi tytärtä. Dorothy kuoli pian Allinghamin eläkkeelle menon jälkeen. Henry Allingham menetti jo alle kaksivuotiaana isänsä tuberkuloosiin. Vanhin elossa ollut ensimmäisen maailmansodan sankari hänestä tuli 8. helmikuuta 2007 110-vuotiaan Antonio Pierron kuoltua.

Ennätyksenhaltija kertoi pitkäikäisyytensä salaisuudeksi ”savukkeet, viskin, villit naiset ja huumorin”.


Tiedosto:Henry Allingham in infancy.jpg|Henry Allingham vauvaikäisenä.
Tiedosto:Henry Allingham in 1916.jpg|Henry Allingham Kuninkaallisen laivaston ilmavoimien univormussa (1916).
Tiedosto:Henry Allingham Funeral Procession 01.jpg|Henry Allinghamin hautajaissaatto matkalla St. Dunstanin Pyhän Nikolaoksen kirkkoon.


## Katso myös
* Viimeiset ensimmäisen maailmansodan veteraanit maittain

## Lähteet
Alberto Fernández

**Alberto Ángel Fernández** (s. 2. huhtikuuta 1959) on argentiinalainen poliitikko ja entinen Argentiinan presidentti. Ennen presidenttiyttä Fernández oli Argentiinan pääministeri Néstor Kirchnerin ja Cristina Fernándezin hallituksissa 2003–2008. Hän jätti asemansa heinäkuussa 2008.

Alberto Fernández syntyi Buenos Airesissa. Hän opiskeli oikeustiedettä Buenos Airesin yliopistossa ja työskenteli siellä rikoslain professorina.

Fernández valittiin parlamenttiin Buenos Airesista vuonna 2000 Fernando de la Rúan hallituksen talousministeri Domingo Cavallon johtaman Acción por la República -puolueen edustajana. Hän jätti paikkansa parlamentissa 2003 ryhtyessään Kirchnerin hallituksen pääministeriksi.

Fernández aloitti Argentiinan presidenttinä joulukuussa 2019 voitettuaan presidentinvaalit lokakuussa. Fernándezin varapresidenttinä aloitti entinen presidentti Cristina Fernández de Kirchner. Alberto Fernández ilmoitti, ettei aio pyrkiä presidenttinä jatkokaudelle.

## Lähteet
Myyttiset kaikkeuskäsitykset

**Myyttisiä käsityksiä maailmankaikkeuden rakenteesta ja alkuperästä** eri kansojen mytologioissa nimitetään myös **myyttisiksi kosmologioiksi**, vaikka ne eivät olekaan tiedettä eli fysikaalista kosmologiaa.

Joitakin mytologisia kaikkeuskäsityksiä:

* Skandinaavinen kosmologia
* Muinaissuomalaisten käsitys maailmankaikkeudesta
Mike Smith (rumpali)

**Mike Smith** (s. 16. heinäkuuta 1971) on yhdysvaltalaisen death metal -yhtye Suffocationin rumpali.

Suffocationin lisäksi Mike Smith on soittanut rumpuja mm. Roadrunner United -levyllä kappaleessa "Dawn of a Golden Age", horrorcore-artisti Necron levyllä "Death Rap" sekä avantgardemetallibändi Psychometryn kanssa. Smith sekä hänen bänditoverinsa Terrance Hobbs ovat yksiä harvoista afroamerikkalaisista death metal -muusikoista.

## Lähteet